বাংলাদেশের দেয়া ২৭৬ রানের টার্গেট তাড়া করতে নেমে ব্যাট করছে ইংল্যান্ড। রুবেলের জোড়া আঘাতের পর এবার বাংলাদেশকে উল্লাসে ভাসালেন তাসকিন আহমেদ। জেমস টেলরকে প্যাভিলিয়নে ফিরিয়েছেন তাসকিন। ইমরুলের হাতে ক্যাচ দিয়ে জেমস টেলর ফিরেন ১ রান করে। ইনিংসের ২৭তম ওভারে বেল ও এউইন মরগানকে প্যাভিলিয়নে ফেরত পাঠান রুবেল। তার জোড়া আঘাতে কাঁপছে ইংল্যান্ড। ওভারের প্রথমম বলে বিপদজ্জনক হয়ে উঠা ইয়েন বেলকে মুশফিকের ক্যাচ পরিণত করেন রুবেল। চতুর্থ বলে ইংল্যান্ড অধিনায়ক মরগানও রানের খাতা খোলার আগেই রুবেলের শিকার হন। মরগান ক্যাচ দেন সাকিবের হাতে। ৩৪তম হাফ সেঞ্চুরি করা বেল ৬৩ রান করেন। দলীয় ৪৩ রানে মঈন আলীর (১৯) বিদায়ের পর জমে গিয়েছিল ইয়েন বেল ও অ্যালেক্স হেলসের জুটি। বাংলাদেশকে ব্রেক থ্রু এনে দিয়েছেন অধিনায়ক মাশরাফি। ২০তম ওভারে হেলসকে মুশফিকের ক্যাচে পরিণত করেন মাশরাফি। হেলস ২৭ রান করেন। এর আগে টসে হেরে ব্যাট করতে নেমে ৮ রানেই দুই ওপেনারকে হারায় বাংলাদেশ। ইমরুল কায়েস ও তামিম ইকবাল অ্যান্ডারসনের শিকার হন। ইনিংসের চতুর্থ বলেই ক্রিস জর্ডাদের হাতে ক্যাচ দেন ইমরুল। তৃতীয় ওভারে তামিম স্লিপে ক্যাচ অনুশীলন করান রুটকে। শুরুর ধাক্কা বেশ সাহসিকতার সঙ্গেই কাটিয়ে উঠেছিল বাংলাদেশ।